<http://schema.org/articleBody>
"El s n\u00FAmeros del Bar\u00E7a quadren. La directiva de Sandro Rosell sap que amb 70 milions t\u00E9 moltes opcions de fitxar Cesc F\u00E0bregas i Alexis S\u00E1nchez, pagant 35 milions per cada un d&amp;#039;ells. Les negociacions, complicades i plenes d&amp;#039;entrebancs, van per bon cam\u00ED. Per\u00F2 per portar aquests homes, cal fer sacrificis. Rosell deia dilluns que hi ha 45 milions m\u00E9s variants per fitxar els jugadors que demana Pep  Guardiola. I els 25 milions que falten arribaran amb els sacrificis de Bojan Krkic, Thiago Alc\u00E1ntara i Jeffren Su\u00E1rez. Tres homes que no volien marxar. Per\u00F2 un ja ha claudicat: Bojan.Ahir es va tancar el trasp\u00E0s del davanter catal\u00E0 al Roma. Nom\u00E9s falta firmar un acord que permetr\u00E0 al club rom\u00E0 disposar del jugador de Linyola per a les cinc pr\u00F2ximes temporades, un acord que s&amp;#039;hauria de signar la propera temporada, quan el jugador torni de Dinamarca, on est\u00E0 jugant l&amp;#039;Eurocopa sub-21. Dins d&amp;#039;aquest acord, el Bar\u00E7a es reserva una opci\u00F3 de recompra durant les dues primeres temporades a les instal\u00B7lacions de Trigoria del jove format a La Masia. En total, el Roma pagar\u00E0 10 milions d&amp;#039;euros, i en cas que el Bar\u00E7a vulgui exercir l&amp;#039;opci\u00F3 de recompra hauria de pagar entre 12 i 15 milions. L&amp;#039;acord per cinc temporades s&amp;#039;ha tancat avui a Barcelona, on Walter Sabatini, director t\u00E8cnic del Roma, es va reunir amb Andoni Zubizarreta i Josep Maria Bartomeu i el representant del jugador.Les trucades de Luis EnriquePer a Bojan aquests \u00FAltims dies no han estat gens f\u00E0cils, ja que inicialment no volia escoltar cap oferta. Per\u00F2 despr\u00E9s de parlar diversos cops amb el nou t\u00E8cnic de l&amp;#039;equip rom\u00E0, Luis Enrique, ha acabat acceptant. El davanter de Linyola, que ha vist com aquesta temporada el seu pare era acomiadat del club, on feia feines de captaci\u00F3 de talents, ha ent\u00E8s que la pr\u00F2xima temporada encara tindria menys oportunitats. Amb aquests 10 milions, el Bar\u00E7a ja en t\u00E9 55.Els altres 15 milions el Bar\u00E7a els vol obtenir de Jeffren Su\u00E1rez i Thiago Alc\u00E1ntara. A mesura que la secretaria t\u00E8cnica blaugrana ha vist com s&amp;#039;obria una escletxa per firmar l&amp;#039;acord amb l&amp;#039;Udinese, s&amp;#039;ha vist clar que calia fer sacrificis. L&amp;#039;Udinese veuria amb bons ulls contractar algun d&amp;#039;aquests dos jugadors, ja que per sobre de tot l&amp;#039;equip del nord d&amp;#039;It\u00E0lia \u00E9s un club que compra b\u00E9 de preu i encara ven millor. I obtenir dos joves talents com aquests en l&amp;#039;operaci\u00F3 d&amp;#039;Alexis seria una bona manera de garantir que en el futur es podrien vendre per una milionada. El Bar\u00E7a, per\u00F2, tamb\u00E9 vol opcions de recompra amb els dos futbolistes de la selecci\u00F3 sub-21. I aquest \u00E9s un dels nombrosos punts que encara s&amp;#039;han de resoldre per fitxar Alexis S\u00E1nchez, que segueix a Xile.Ahir es va viure un dia esbojarrat al voltant de la selecci\u00F3 xilena, quan una furgoneta es va endur el jugador. El fet que el seleccionador Claudio Borghi hagu\u00E9s declarat que li donaria perm\u00EDs per volar a Europa si hi havien opcions per fitxar pel Bar\u00E7a va provocar que la premsa esper\u00E9s el jugador a l&amp;#039;aeroport de Santiago de Xile, per\u00F2 finalment es va saber que Alexis anava a declarar en un cas relacionat amb el seu representant. Aix\u00ED doncs, ahir Alexis es va entrenar i va dormir a la concentraci\u00F3 de la selecci\u00F3 xilena.De totes maneres, les negociacions per Alexis van ben encaminades. El gran maldecap ser\u00E0 conv\u00E8ncer Jeffren per anar a l&amp;#039;Udinese. El canari va dir obertament que no li fa gens d&amp;#039;il\u00B7lusi\u00F3 anar al club blanc i negre. Thiago tamb\u00E9 ha mostrat la seva oposici\u00F3 a marxar com a moneda de canvi, de manera que tamb\u00E9 es treballa per trobar bones ofertes per aquests jugadors, semblants a la rebuda per Bojan, que permetin poder cobrar diners i utilitzar-los per fitxar Cesc i Alexis.El fitxatge d&amp;#039;Alexis S\u00E1nchez, doncs, sembla que arriba a la recta final. Faltaria veure si es tanca per una xifra al voltant dels 27 o 28 milions m\u00E9s un jugador com Jeffren, o per 35 milions sense intercanvi de futbolistes. El representant de l&amp;#039;Udinese a Espanya, Quique Pina, no ha deixat de dir aquests dies que l&amp;#039;operaci\u00F3 estaria tancada, per\u00F2 que quedarien pendents uns serrells. Pina, president del Granada, un club que tamb\u00E9 \u00E9s propietat de la fam\u00EDlia que controla l&amp;#039;Udinese -els Pozzo-, tamb\u00E9 negocia la incorporaci\u00F3 de Jonathan Soriano al seu club. I mou pe\u00E7a perqu\u00E8 Alexis arribi a la lliga espanyola, ja que ell \u00E9s el representant dels negocis dels Pozzo en aquesta competici\u00F3. Per tant, l&amp;#039;operaci\u00F3 jugaria a favor seu.Cesc, de mica en micaI si Alexis finalment no va agafar l&amp;#039;avi\u00F3, s\u00ED que en va agafar un Cesc, que passar\u00E0 uns dies a Indon\u00E8sia per compromisos comercials. El jugador sap que les negociacions van per bon cam\u00ED, perqu\u00E8 ja s&amp;#039;han produ\u00EFt els primers contactes. L&amp;#039;acord estaria a punt de tancar-se al voltant dels 35 milions d&amp;#039;euros -sense incloure Thiago-, i no es faria efectiu fins als primers dies del juliol per poder incloure l&amp;#039;operaci\u00F3 en l&amp;#039;exercici econ\u00F2mic de la pr\u00F2xima temporada, fet que interessa les dues parts. Per\u00F2 seria abans del 5 de juliol, quan l&amp;#039;Arsenal torna a la feina. Ara nom\u00E9s queda acabar de polir detalls i poder parlar cara a cara amb un Ars\u00E8ne Wenger que ja mou el mercat per invertir els 35 milions d&amp;#039;euros que cobrar\u00E0 el seu club per permetre a Cesc F\u00E0bregas tornar a la que ja havia estat la seva llar."^^<http://www.w3.org/2001/XMLSchema#string>
<http://www.ara.cat/esports/Bojan-marxa-Cesc-Alexis-sacosten_0_503949671.html>